Foto: Sky Sports «Arsenal» yarim himoyachisi Aleks Oksleyd-Chemberlen «Liverpul»ga o‘tadi. Sky Sports xabariga ko‘ra, klublar ushbu futbolchini 40 million funtga transfer qilish bo‘yicha kelishuvga erishgan. «Liverpul» bilan Oksleyd-Chemberlen 6 yillik shartnoma imzolashi kutilmoqda. 24 yoshli xavbek ayni vaqtda Angliya terma jamoasida bo‘lib turibdi, u tez orada yangi klubi uchun tibbiy ko‘rikdan o‘tishi kutilmoqda. Oksleyd-Chemberlen – «Sauthempton» tarbiyalanuvchisi hisoblanadi. U 2011 yildan buyon «Arsenal» safida o‘ynab kelmoqda. Uning amaldagi shartnomasi 2018 yil yoziga qadar tuzilgandi. Ushbu futbolchiga «Chelsi» ham talabgor bo‘lgan, ammo u himoyada o‘ynashni istamagani uchun londonliklar klubi taklifini rad etdi.